**3ο ΓΕ.Λ. ΑΓΙΑΣ ΠΑΡΑΣΚΕΥΗΣ ΣΧΟΛΙΚΟ ΕΤΟΣ 2023-24**

**ΟΛΟΚΛΗΡΩΣΗ ΕΓΓΡΑΦΩΝ/ΕΠΑΝΕΓΓΡΑΦΩΝ**

Ενημερώνουμε τους Γονείς & Κηδεμόνες των μαθητών/τριών του 3ου ΓΕ.Λ. ΑΓΙΑΣ ΠΑΡΑΣΚΕΥΗΣ ότι, προκειμένου να ολοκληρωθεί η εγγραφή/επανεγγραφή των παιδιών τους στο σχολείο, θα πρέπει να προσκομίσουν στο σχολείο στο διάστημα από την Δευτέρα 04.09.2023 έως και την Παρασκευή 08.09.2023 και ώρες 08:30-13:30, τα ακόλουθα δικαιολογητικά:

**Για την Α΄ Τάξη**

1. Την ΟΡΙΣΤΙΚΗ δήλωση εγγραφής που θα εκτυπώσουν από το <https://e-eggrafes.minedu.gov.gr>, όπου φαίνεται το σχολείο τοποθέτησης του/της μαθητή/τριας. Προσοχή: δεν θέλουμε την αίτηση που έκαναν αρχικά, αλλά την τοποθέτηση του παιδιού στο σχολείο μας.

2. Την Υπεύθυνη δήλωση του κηδεμόνα του e-eggrafes υπογεγραμμένη και με θεώρηση του γνησίου της υπογραφής από ΚΕΠ ή μέσω gov.gr

3. Την Υπεύθυνη δήλωση συναίνεσης του έτερου κηδεμόνα υπογεγραμμένη και με θεώρηση του γνησίου της υπογραφής από ΚΕΠ ή μέσω gov.gr

4. Φωτοτυπία της ταυτότητας του/της μαθητή/τριας ή Πιστοποιητικό του Δήμου / Δημοτικής Ενότητας στα Μητρώα του οποίου είναι εγγεγραμμένος/η ο/η μαθητής/τρια, εφόσον δεν έχει δελτίο αστυνομικής ταυτότητας. Προσοχή: η φωτοτυπία να περιλαμβάνει και τις 2 όψεις της ταυτότητας!

5. Το Ατομικό Δελτίο Υγείας Μαθητή/τριας (Α.Δ.Υ.Μ.). Το Α.Δ.Υ.Μ. είναι ΑΠΑΡΑΙΤΗΤΟ για την ολοκλήρωση της εγγραφής και για τη συμμετοχή των μαθητών/τριών στο μάθημα της Φυσικής Αγωγής και ισχύει για 3 σχολικά έτη. Σημειωτέον ότι για τη συμπλήρωση του Α.Δ.Υ.Μ. ο/η μαθητής/τρια της Α΄ Λυκείου εξετάζεται αποκλειστκά από παιδίατρο, γενικό ιατρό ή παθολόγο βάσει του σχετικού ΦΕΚ. Σε περιπτώσεις κατά τις οποίες, μετά την κατάθεση του Α.Δ.Υ.Μ. επέρχεται μεταβολή της κατάστασης υγείας του/της μαθητή/-τριας ή των παραγόντων κινδύνου, οι κηδεμόνες υποχρεούνται να καταθέτουν άμεσα νέο, επικαιροποιημένο έντυπο Α.Δ.Υ.Μ. στη σχολική μονάδα φοίτησης. Επισήμανση: Λόγω του ενδεχόμενου φόρτου εργασίας των ιατρών, δίνουμε παράταση για την κατάθεση του ΑΔΥΜ στο σχολείο έως και 15 Σεπτεμβρίου 2023.

6. Γνωμάτευση μαθησιακών δυσκολιών, ειδικών αναγκών, θεμάτων υγείας του/της μαθητή/τριας ή άλλων συναφών ζητημάτων εφόσον υφίσταται τέτοια περίπτωση.

7. Αίτηση απαλλαγής από το μάθημα των Θρησκευτικών ή της Φυσικής Αγωγής. Το γνήσιο της υπογραφής δύναται να βεβαιώνει κατά το άρθρο 11 παρ.1 του Κώδικα Διοικητικής Διαδικασίας (ν.2690/1999, Α’ 45) και ο/η Διευθυντής/ντρια της σχολικής μονάδας κατά την υποβολή της αίτησης, η οποία υπογράφεται ενώπιόν του/της. Προσοχή στις προθεσμίες: Η ως άνω αίτηση απαλλαγής πρέπει να κατατεθεί έως και 15 Σεπτεμβρίου 2023 (αποκλειστική προθεσμία). Επισυνάπτεται η σχετική νομοθεσία.

8. Αίτηση απαλλαγής από το μάθημα της δεύτερης ξένης γλώσσας εφόσον για οποιονδήποτε λόγο δεν διδάχθηκαν ούτε γαλλικά ούτε γερμανικά στην προηγούμενη τάξη φοίτησης. Επισήμανση: οι μαθητές υποχρεούνται να παρακολουθήσουν στην Α΄ Λυκείου την 2η ξένη γλώσσα που παρακολούθησαν στην Γ΄ Γυμνασίου (γαλλικά ή γερμανικά) χωρίς δυνατότητα αλλαγής ή απαλλαγής.

**Για την Β΄ και την Γ΄ Τάξη**

1. Την ΟΡΙΣΤΙΚΗ δήλωση εγγραφής που θα εκτυπώσουν από το <https://e-eggrafes.minedu.gov.gr>, όπου φαίνεται το σχολείο τοποθέτησης του/της μαθητή/τριας.

2. Την Υπεύθυνη δήλωση του κηδεμόνα του e-eggrafes υπογεγραμμένη και με θεώρηση του γνησίου της υπογραφής από ΚΕΠ ή μέσω gov.gr

3. Την Υπεύθυνη δήλωση συναίνεσης του έτερου κηδεμόνα υπογεγραμμένη και με θεώρηση του γνησίου της υπογραφής από ΚΕΠ ή μέσω gov.gr

4. Φωτοτυπία της ταυτότητας του μαθητή/τριας. Προσοχή: και τις 2 όψεις της ταυτότητας!

5. Το Ατομικό Δελτίο Υγείας Μαθητή/τριας (Α.Δ.Υ.Μ.), εάν για οποιονδήποτε λόγο δεν το κατέθεσαν στην Α΄ Λυκείου (βλ. πληροφορίες και οδηγίες εδώ παραπάνω, στην ενότητα για την Α΄ Λυκείου – Επισήμανση: για τους μαθητές της Β΄ και Γ΄ Λυκείου η εξέταση γίνεται μόνον από παθολόγο ή γενικό ιατρό, ΟΧΙ από παιδίατρο).

6. Γνωμάτευση μαθησιακών δυσκολιών, ειδικών αναγκών, θεμάτων υγείας του/της μαθητή/τριας ή άλλων συναφών ζητημάτων εφόσον υφίσταται τέτοια περίπτωση και δεν έχει κατατεθεί ήδη στο σχολείο.

7. Αίτηση απαλλαγής από το μάθημα των Θρησκευτικών ή της Φυσικής Αγωγής. Το γνήσιο της υπογραφής δύναται να βεβαιώνει κατά το άρθρο 11 παρ.1 του Κώδικα Διοικητικής Διαδικασίας (ν.2690/1999, Α’ 45) και ο/η Διευθυντής/ντρια της σχολικής μονάδας κατά την υποβολή της αίτησης, η οποία υπογράφεται ενώπιόν του/της. Προσοχή στις προθεσμίες: Η ως άνω αίτηση απαλλαγής πρέπει να κατατεθεί έως και 15 Σεπτεμβρίου 2023 (αποκλειστική προθεσμία). Επισυνάπτεται η σχετική νομοθεσία.

8. Αίτηση απαλλαγής από το μάθημα της δεύτερης ξένης γλώσσας (για τους μαθητές ητς Β΄ Λυκείου) εφόσον για οποιονδήποτε λόγο δεν διδάχθηκαν ούτε γαλλικά ούτε γερμανικά στην προηγούμενη τάξη φοίτησης. Επισήμανση: οι μαθητές της Β΄ Λυκείου υποχρεούνται να παρακολουθήσουν την 2η ξένη γλώσσα που παρακολούθησαν στην Α΄ Λυκείου (γαλλικά ή γερμανικά) χωρίς δυνατότητα αλλαγής ή απαλλαγής.

**ΠΑΡΑΤΗΡΗΣΗ**

Εάν υπάρχει μεταβολή στα υπόλοιπα στοιχεία που έχουν καταχωριστεί στην εφαρμογή Myschool, θα πρέπει να ενημερωθεί το σχολείο και να προσκομισθούν τα απαραίτητα έγγραφα.

**Κατεβάστε τα απαραίτητα έγγραφα για την εγγραφή από τους συνδέσμους που ακολουθούν:**

• Υπεύθυνη Δήλωση Κηδεμόνα του e-eggrafes

• Υπεύθυνη Δήλωση Συναίνεσης Έτερου Κηδεμόνα

• Ατομικό Δελτίο Υγείας Μαθητή (Α.Δ.Υ.Μ.)

• Αίτηση Απαλλαγής από τα Θρησκευτικά

• Αίτηση Απαλλαγής από τη Φυσική Αγωγή

• Αίτηση Απαλλαγής από τη 2η ξένη γλώσσα

• Απαλλαγές από μαθήματα – Νέα Υ.Α. – 2.9.2022

**Καλή σχολική χρονιά!**

**Η Διευθύντρια**

**Δρ. Δέσποινα Δούκα (ΠΕ02)**